
*~~~~*

|  |  |
| --- | --- |
| Kva gjer vi når ulukka er ute?  - om kommunal beredskap og sikring av hus og eigedom i Giske | *Beredskap, det er å være budd på innsats for å møte uventa kritiske situasjonar.* |

# BEREDSKAPSSYSTEMET I GISKE KOMMUNE

Beredskapssystemet i Giske kommune skal ta vare på innbyggarane ved nødhendingar og ekstreme situasjonar etter reglane som er fastsett i Lov om kommunal beredskapsplikt, Sivilbeskyttelseslova og forskrifter.

I Giske omfattar beredskapssystemet -

* kommunestyret (politisk),
* administrasjonen (beredskapsleiinga),
* kriseteamet (fagpersonell)
* eksterne etatar (beredskapsrådet).

### Moglege hendingar

**Heilskapleg risiko- og sårbarheitsanalyse («ROS-analyse») for Giske kommune gjev ei oversikt over moglege hendingar. Her har kommunen utarbeidd tiltak for å førebygge eller minske skadeverknadene:**

|  |  |
| --- | --- |
| ***Mogleg hending*** | ***Følgje av hendinga*** |
| **Smitteutbrot, epidemiar/ pandemiar** | Sjuke/ fråverande tilsette, smittespreiing, overlasta helsetilbod, manglande vaksiner, sjuke bebuarar |
| **Ulukker og katastrofar** | Brann, panikk, eigedomskader, vegulukker, miljøskader/-katastrofar (for eksempel oljeutslepp) |
| **Systemsvikt** | Svikt i straumforsyninga, svikt i databasert telefon-nett og mobiltelefon-samband, svikt i styringssystem for vatn/ avløp, straumbasert pleieutstyr kan svikte, utfall av oppvarming, lys, nettsamband, ventilasjon |
| **Orkan m/stormflo** | Telefon- og straumbrot, byggskader, stengte veg- og trafikksamband, tilsette kjem ikkje på arbeid, stormflo med kjellarflaum osb. |
| **Terror** | Gisselsituasjonar, skade på eigedom, liv og helse, stengte rømmingsvegar, skuleterror, bombetrugsmål |

## Utrykking Ambulanse, politi, brann og redning rykker ut og organiserer innsatsen på staden.

## Kommunal beredskapsleiing Kommunen gir hjelp, informasjon og koordinerer tiltak for publikum i nødsituasjonar.

## Beredskapsleiinga i Giske er ordførar, rådmann, kommunalsjefar, politi, kommunelege/ leiar kriseteam, beredskapskoordinator og teknisk sjef. Rådmannen er leiar. Beredskapsrådet er sett saman av eksterne etatar som rådgjevande organ for beredskapsleiinga.

## Kommunalt kriseteam Kriseteamet er personell som er spesielt trena til å hjelpe personar som har vore utsett for store påkjenningar.

**Beredskapsplanar**  
Giske kommune har beredskapsplaner på fleire nivå, utarbeidd etter analyser av risiko og sårbarheit ved moglege hendingar. Kommunen har ein heilskapleg beredskapsplan i tillegg til einingsplanar (t.d. helse- og omsorgsplan) og temaplanar (t.d. smittevernplan).

# VARSLING VED HENDINGAR

**Varsling**: Avhengig av type hending kan det bli varsla med sirener, som telefonmelding frå kommunen på SMS og talemelding til husstandane, over radio - eller berre internt i beredskaps-systemet som mobiliserer/ set i verk beredskaps-leiinga eller kriseteamet.

Kommunen har i dag følgjande varslingssystem for å nå ut til innbyggjarane:

* **Telefon**: Talevarsling eller SMS til fasttelefon og mobil.
* **Internett**: Info lagt ut på kommunen si nettportal <http://www.giske.kommune.no> og på Facebook: www.facebook.com/Giskekommune.
* **Media**: Informasjon via NRK-radio

# BEREDSKAP I HEIMEN – SLIK SIKRAR DU DEG SJØLV

Feil ved elektrisitet, tele, data og vassforsyning kan få mykje større konsekvensar i dag enn for nokre år sidan. Nyttårsorkanen i 1992 og Juleorkanen i 2011 har vist oss at det er viktig å vere budd på ekstrem-vêr og moglege følgjer i timane og dagane etter.

**Det kan vere lurt å lage seg ein enkel kriseplan:**

**Still deg sjølv spørsmålet: Kva slags krisesituasjon kan ramme oss? Tenk over kva du skal gjere ved orkan eller storm, store nedbørsmengder/ flaum, langvarige straumbrot, branntilløp eller andre ulukker.**

Uavhengig av om årsaka er uvêr, tekniske problem eller andre farar, bør alle alltid ha eit lite reserve-lager av det vi er mest avhengig av: mat, vatn, lys- og varmekjelder, verkty og førstehjelpsutstyr.

### Førebu hus og hage på storm

* Rydd hagen; sikre store gjenstandar, flytt mindre gjenstandar innomhus
* Sjekk taket for laus takstein og lause plater
* Sørg for at takrenner, antenner og presenningar er godt festa
* Lukk vindauge og dører godt til
* Rens takrenner og vass-kummar

### Råd i farlege situasjonar


* Hold deg rolig og kom deg i sikkerheit
* Hjelp til der du kan utan å bringe din eiga sikkerheit i fare
* Varsle nødetatane om dei ikkje er på plass
* Hold deg orientert og følg råd frå politiet og andre myndigheiter
* Bruk mobilen berre til naudsynte samtalar fordi nettet kan bli overlasta
* Ikkje ta i lause straumleidningar

### Dette bør du ha i hus

* drikkevatn
* tørrmat
* radio med batteri
* lommelykt
* stearinlys
* fyrstikker
* ved
* førstehjelpsutstyr
* kokeapparat som går på gass eller rødsprit så du kan få deg litt varmmat
* kontantar

(Kjelde <http://www.sikkerhverdag.no/din-beredskap/> )

|  |  |
| --- | --- |
| **Lenker:** | **Viktige telefonnr.:** |
| [www.giske.kommune.no](http://www.giske.kommune.no)  [www.facebook.com/Giskekommune](http://www.facebook.com/Giskekommune)  <https://www.giske.kommune.no/tenester/beredskap-og-tryggleik/>  <http://www.sikkerhverdag.no/din-beredskap/> | |  |  | | --- | --- | | Beredskapsleiing | 997 24 798 | | Legevakt | 116117 | | Giske legekontor | 70 18 85 00 | | Teknisk vakttelefon | 900 18 425 | | Politi | 112 | | Ambulanse | 113 | | Brann | 110 | |

[](https://kommunekart.com/klient/giske/publikum)